Ada Lovelace

Augusta Ada King, Countess of Lovelace (10ves Mis Kevardhu 1815 – 27ves Mis Du 1852) a skrifas an kynsa towlen jynn-amontya y'n bys. Kowlwriansow Skrifer sowsnek o Lovelace. Hi a dheuth ha bos an kynsa towlenner jynn-amontya y'n bys. Hi a skrifas an dowlen rag jynn-amontya jynnweythek Charles Babbage, "The Analytical Engine" ("An Jynn Dielvennus"), yn 1844. Hi a skrifas an kynsa awgrym dhe vos argerdhys gans jynn. Yntra 1842 ha 1843, hi a dreylyas erthygel gans kalkor Italek Luigi Menabrea war an jynn. Hi a geworras hy notennow dhodho. Yma y'n notennow ma an kynsa towlen jynn-amontya, dell brederyn. Homm o awgrym kodennys rag bos argerdhys gans jynn. Kyn nag o gwrys jynn Babbage, notennow Lovelace yw posek yn istori a-varr jynnow-amontya. Hi a gonvedhas y halsa jynnow-amontya gul moy ages rekna po niver-densel hepken. Re erel, yn aga mysk Babbage y honan, a oberas gans an galladewderyow rekna hepken. Flogholeth Hi a veu genys an 10ves Mis Kevardhu, 1815. Hi o an unnsel flogh herwydh lagha a Arlodh Byron hag Anne Isabella Milbanke. Ny aswonnis hi hy thas awos ev dhe verwel pan o hi naw bloodh. Prydydh o ev. Hy mamm o esel an vrentynyon. Dyskys o Lovelace tre. Ha hi benyn yowynk, awgrym o dhe les dhedhi, yn rann awos Babbage. Bewnans Demedhys veu Lovelace gans William King yn 1835. Yth esa tri flogh dhedha. Yn skon, hi a godhas klav gans kolera, mes hi a dreusvewas an klavder. Yth esa asthma ha kudynnyow goi warnedhi ynwedh. Hi a usyas koskles avel paynladher hag, awos hemma, hi a dheuth ha bos keth dhedha. Hi a verwis a ganker an brys, yn Loundres, an 27ves Mis Du 1852. Yma'n erthygel ma owth usya an Furv Skrifys Savonek a-barth Kernowek kres.